بھلوا مملکت

بُھلُوا مملکت بنگال کی ایک قرونِ وسطیٰ کی ریاست تھی، جو بعد میں ایک زمینداری بن گئی۔ اس کی حدود موجودہ بنگلہ دیش کے ضلع نواکھالی کے علاقے پر مشتمل تھیں۔ مقامی روایت کے مطابق اس ریاست کی بنیاد تیرھویں صدی عیسوی میں رکھی گئی، جب بِشومبَھر سُر، جو آدی سور کے نویں بیٹے تھے اور متھلا کے ایک کھشتری تھے، تیرتھ یاترا کے دوران اس علاقے سے گذرے۔ پندرھویں صدی عیسوی میں یہ مملکت تری پورہ کی باج گزار بن گئی اور مغلوں سے شکست کے بعد ایک زمینداری تک محدود ہو گئی۔ ریاست کی زیادہ تر زمین بعد میں دریائے میگھنا کے کٹاؤ میں ڈوب گئی۔

 اصل و نسب 
بھلوا کے حکمران خاندان کے افراد کایستھ برادری سے تعلق رکھتے تھے اور یہ ریاست متھلا کے خطے سے اپنے ثقافتی روابط برقرار رکھے ہوئے تھی۔ مقامی روایات بھی اس خاندان کی میتھلی اصل کو بیان کرتی ہیں۔

 قیام 
روایت کے مطابق بشومبھر سُر سیتا کنڈا کے چندرناتھ پہاڑ پر واقع چندرناتھ مندر کے درشن کے لیے گئے۔ سیتا کُنڈا سے واپسی پر جب وہ موجودہ نواکھالی کے علاقے سے گذر رہے تھے تو انھوں نے وہیں قیام کیا۔ اس دوران انھیں خواب میں بشارت ہوئی کہ اگر وہ دیوی واراہی کی پوجا کریں تو وہ انھیں اس علاقے کی حکومت عطا کریں گی۔ 1203ء کے ایک ابر آلود دن بشومبھر نے واارہی کے لیے ایک قربان گاہ تعمیر کی اور بکرے کی قربانی کی۔ جب بادل چھٹ گئے تو انھیں احساس ہوا کہ قربانی مغرب کی سمت ہوئی ہے، جو ہندو دھرم میں درست نہیں مانی جاتی۔ اس پر وہ چیخ اٹھے  اور کہا جاتا ہے کہ ’بُھلُوَا‘ کا نام اسی سے نکلا۔ اس کے باوجود بشومبھر نے اس زمین کو آباد کیا اور اس کے حکمران بن گئے۔ مغرب کی سمت قربانی کرنے کا رواج بعد میں بھلوا کے ہندوؤں میں عام ہو گیا۔ راجمالا کے مطابق آمیشا پاڑہ اس سلطنت کا پہلا دار الحکومت تھا، جس کی تائید اس قدیم مندر کی موجودگی سے ہوتی ہے جس میں واراہی کی پتھریلی مورتی موجود ہے۔ تاہم مقامی روایت کے مطابق بھلوا کا پہلا دار الحکومت کلیان پور تھا۔

کہا جاتا ہے کہ سنار گاؤں کے سلطان فخر الدین مبارک شاہ نے بھلوا کے کچھ حصے فتح کر کے اپنی سلطنت میں شامل کر لیے۔ بھلوا کے چوتھے حکمران سری رام نے  کا لقب اختیار کیا، جو ظاہر کرتا ہے کہ اسلام اور دہلی سلطنت کا اثر ہندو حکمرانوں کی اس ریاست تک پہنچ چکا تھا۔ سری رام خاں نے سری رام پور نامی گاؤں بسایا جہاں آج بھی ان کے محل کے کھنڈر ملتے ہیں۔ ان کے بیٹے نے بھی خاں کا لقب برقرار رکھا اگرچہ پوتے نے اس کی جگہ  کا لقب اختیار کیا۔

 حوالہ جات 

زمرہ:فینی ضلع
زمرہ:لکشمی پور ضلع
زمرہ:متھلا
زمرہ:مغلیہ سلطنت کی ماتحت اور خراج گزار ریاستیں
زمرہ:ضلع نواکھالی